Ճամբար «Իքս Ռեյ» (ֆիլմ)

«Ճամբար «Իքս Ռեյ»» (անգլ.՝ Camp X-Ray), 2014 թվականի ամերիկյան արտադրության դրամա, որի ռեժիսորն ու սցենարիստը Պիտեր Սաթլերն է։ Ֆիլմը պատմում է Գուանտանամոյի զինվորական բազայում գտնվող բանտի «Իքս Ռեյ» ենթաբաժնի մասին։ Ֆիլմում նկարահանվել են Քրիստեն Ստյուարտը, Փեյման Մոադին, Ջոն Քերոլ Լինչը, Ջուլիա Դաֆին, Լեյն Գարիսոնը և Քորի Մայքլ Սմիթը։ Ֆիլմի պրեմիերան կայացել է 2014 թվականի հունվարի 17-ին Սանդենս կինոփառատոնի ժամանակ։


== Սյուժե ==
Առաջին դասի շարքային Էմի Քոուլը (Քրիստեն Ստյուարտ) աշխատում է հսկիչ Գուանտանամոյում գտնվող ամերիկյան բանտի «Դելտա» ճամբարում։ Իր ծառայության ընթացքում նա ընկերական կապեր է հաստատում կալանավորնեից մեկի՝ Ալի Ամիրի հետ (Փեյման Մոադի)։ Հենց այդ ընկերության վրա էլ հիմնված է ֆիլմի ամբողջ պատմությունը։


== Դերերում ==
Քրիստեն Ստյուարտ - առաջին դասի շարքային Էմի Քոուլ
Փեյման Մոադի - Ալի Ամիր
Ջոն Քերոլ Լինչ - գնդապետ Ջեյմս Դրեմոնդ
Ջուլիա Դաֆի - Բետի Քոուլ
Լեյն Գարիսոն - կապրալ «Ռենդի» Ռանսդել
Քորի Մայքլ Սմիթ - առաջին դասի շարքային Բերգեն
Ջոզեֆ Ջուլիան Սորիա - առաջին դասի շարքային Ռիկո Կրուզ
Թարա Հոլտ - առաջին դասի շարքային Մերի Վինտերս
Սեր Դարիուս Բլեյն - առաջին դասի շարքային Ռեյմոնդ Ջեքսոն
Մարկո Խան - Մահմուդ


== Թողարկում ==
2014 թվականի փետրվարի 6-ին IFC Films կինոընկերությունը ձեռք է բերում այս ֆիլմը Հյուսիսային Ամերիկայի տարածքում ցուցադրելու իրավունքը։ Shooting Stars LLC ստացել է արտոնագիր ՄԱԷ-ում, իսկ EDGE Entertainment-ը՝ Դանիայում, Նորվեգիայում, Ֆինլանդիայում և Շվեդիայում։
Ֆիլմի նկարահանումները ընթացել են Լոս Անջելեսում և Ուիթիերում (Կալիֆորնիա) 2013 թվականի հուլիսի 17-ից մինչև օգոստոսի կեսերը։ Բանտի տեսարանների համար օգտագործվել են Ուիթերի Ֆրեդ Ս. Նելասի անվան անչափահասների ուղղիչ հիմնարկության տարածքները։


== Մարքեթինգ ==
Հետարտադրությանը ֆիլմն անցել է 2013 թվականի ամառվա վերջին։ Ֆիլմի հատուկ էֆեկտներով զբաղվում էր Comen VFX կինոընկերությունը։ Դեկտեմբերի 5-ին հայտարարվել էր, որ ֆիլմի պրեմիերան պլանավորվել է հունվարի 17-ին կայանալիք Սանդենս կինոփառատոնի U.S Dramatic Competition կատեգորիայում։ 2014 թվականի հուլիսի 3-ին հրապարակվել էր ֆիլմից 10 նոր լուսանկար։ Օգոստոսին IFC Films կինոընկերությունը YouTube-ում իր սեփական ալիքով թողարկել է ֆիլմի պաշտոնական թրեյլերը։
Ֆիլմը MPAA-ի կողմից ստացել է «R» տարիքային սահմանափակումը, քանի որ ֆիլմում հնչում են անպարկեշտ խոսքեր և առկա են մերկ մարմնի կարճատև դրվագներ։ Հոկտեմբերի 17-ից ֆիլմը դուրս է եկել սահմանափակ վարձույթ և դարձել է հասանելի iTunes Movies և Amazon.com Video-ում։ Ֆիլմը նաև մասնակցել է Լոնդոնյան կինոփառատոնին։


== Սաունդթրեք ==
Ֆիլմի պաշտոնական սաունդթրեքը գրել է Ջես Ստրոուպը և այն թողարկվել է iTunes-ով Lakeshore Records երաժշտական լեյբլի կողմից 2014 թվականի հոկտեմբերի 14-ին։


== Արձագանք ==
Սանդենս կինոփառատոնում ֆիլմի պրեմիերան հիմնականում բարձր է գնահատվել։ Բոլորը նշում էին հատկապես Ստյուարտի և Մոադիի գերազանց խաղը կինոնկարում։ Rotten Tomatoes կայքում ֆիլմն ունի 54 կարծիքների հիման վրա ձևավորված 72 % արդյունք։


== Շահույթ ==
Ֆիլմի կինովարձույթը սկսվել է Նյու Յորք քաղաքի կինոթատրոններից մեկում հոկտեմբերի 17-ի ցուցադրությամբ, որտեղ այն հավաքել է $1.316։ Հաջորդ շաբաթ ֆիլմն ընդգրկեց երեք էկրաններ և ստացավ $3.480, իսկ հաջորդ շաբաթ՝ $1.105։ Չորրորդ շաբաթվա ընթացքում էկրանների թիվը հասավ յոթի, որոնցից յուրաքանչյուրից շահույթը կազմում էր $214 ($1.501)։ Նոյեմբերի 9-ի դրությամբ ֆիլմն աշխատել էր $9.837։ Բացի այդ՝ ֆիլմն արտադրվել է վիդեո ֆորմատով և հասել է Tunes-ի վաճառքի 12-րդ հորիզոնական, սակայն այս տվյալները չեն հրապարակվել IFC Films կինոընկերության կողմից։


== Ծանոթագրություններ ==


== Արտաքին հղումներ ==
«Ճամբար «Իքս Ռեյ»» ֆիլմը ԿինոՊոիսկ կայքում
«Ճամբար «Իքս Ռեյ»» ֆիլմը Internet Movie Database կայքում
«Ճամբար «Իքս Ռեյ»» ֆիլմը Rotten Tomatoes կայքում